โครงการ TED Translators เป็นโครงการที่ต้องทำงานกันเป็นทีม
และผู้ตรวจทานมีบทบาทที่สำคัญ
ผู้ตรวจทานจะร่วมมือกับอาสาสมัคร เพื่อเพิ่มคุณภาพของคำบรรยาย
เพื่อผู้ชม TED จะสามารถเข้าใจถึง แนวคิดของผู้พูด
นี่คือเคล็ดลับห้าประการสำหรับผู้ตรวจทาน
1. ต้องผ่านคุณสมบัติ!
คุณต้องแปลคำบรรยายห้าชุดที่เผยแพร่แล้ว ก่อนที่คุณจะสามารถตรวจทานได้
เพื่อเป็นการรับรองว่าคุณมีความคุ้นเคย
และสามารถแนะนำผู้อื่นได้เกี่ยวกับ วิธีที่ดีที่สุดในการสร้างคำบรรยาย
2. ดูวิดีโอเสียก่อน!
ก่อนทำการเปลี่ยนแปลง
ให้ดูวิดีโอทั้งหมดโดยเปิดคำบรรยาย เพื่อให้ทราบว่าควรจะมุ่งเน้นที่จุดไหน
ให้สังเกตจุดที่มักผิดพลาดบ่อย ๆ
เช่นการแปลที่ใช้คำมากเกินไป
ข้อผิดพลาดทางไวยากรณ์
และปัญหาเรื่องเวลา
3. ให้ข้อเสนอแนะที่เป็นประโยชน์!
ข้อเสนอแนะที่ดีควรเป็นไปในทางสร้างสรรค์ และสามารถทำได้
ต้องมีตัวอย่างเฉพาะเจาะจง ว่าควรเปลี่ยนจุดไหนและเหตุผลว่าทำไม
ให้เชื่อมโยงไปยังแหล่งข้อมูล เพื่อให้อาสาสมัคร
เรียนรู้ที่จะเลี่ยงข้อผิดพลาดซ้ำ ๆ ในอนาคต
เพื่อเป็นการกระตุ้นอาสาสมัคร ให้เน้นย้ำในสิ่งที่พวกเขาทำได้ดี
4. ส่งกลับไป!
หากคุณเห็นข้อผิดพลาดมากเกินไป
ให้ส่งคำบรรยายกลับไป ถึงอาสาสมัครคนเดิม
ผู้ตรวจทานไม่จำเป็นต้อง แก้ไขข้อผิดพลาดทุกอย่าง
แต่ให้ระบุถึงข้อผิดพลาดที่เกิดขึ้น ซ้ำ ๆ แทน และเสนอตัวอย่างการแก้ไข
5. ทำงานเป็นทีม!
นักแปล TED เป็นอาสาสมัครที่ทำงานร่วมกัน เพื่อพันธกิจที่จะเผยแพร่แนวคิดดี ๆ
ให้เคารพซึ่งกันและกันเสมอ
และให้คิดเสียว่าการตรวจทานนั้น เป็นการสนทนากับเพื่อนร่วมทีม
เกี่ยวกับวิธีการที่ดีที่สุดในการสื่อสาร ความคิดของผู้พูดในภาษาของคุณ
ให้จำเคล็ดลับห้าข้อนี้ เมื่อคุณตรวจทานคำบรรยาย
และทำงานร่วมกับอาสาสมัครคนอื่น ๆ เพื่อให้ทั่วโลกเข้าถึงไอเดียที่ยิ่งใหญ่ได้